8.9.2023
EL
Επίσημη Εφημερίδα της Ευρωπαϊκής Ένωσης
L 222/411
Ως «αντιπροσωπευτική δια μόρφωση» νοείται η διαμόρφωση βάσει της οποίας μπορούν να επιτευχθούν αποτελέσματα δοκιμής τα οποία ισχύουν για διάφορες διαμορφώσεις του ίδιου πιστοποιημένου στοιχείου διαλειτουργικότητας ή πιστοποιημένου εποχούμενου υποσυστήματος.
Αυτά τα αποτελέσματα είναι, επίσης, ισοδύναμα για διάφορες διαμορφώσεις πιστοποιημένου παρατρόχιου υποσυστήματος RMR.
Για τους ελέγχους συμβατότητας ραδιοσυστήματος σε επίπεδο στοιχείου διαλειτουργικότητας, πρέπει να τηρούνται τα ακόλουθα: 1) Στη δήλωση RSC στοιχείου διαλειτουργικότητας καταγράφονται τα αποτελέσματα RSC του στοιχείου διαλειτουργικότητας (π. χ. ραδιοσύστημα θαλάμου οδήγησης ή EDOR) σε τύπο/-ους RSC που ισχύουν ανεξάρτητα από τη συγκεκριμένη διαμόρφωση των στοιχείων διαλειτουργικότητας.
Το έγγραφο αυτό προσκομίζεται από τον προμηθευτή.
Χρησιμοποιείται το υπόδειγμα που παρέχεται στο προσάρτημα Γ.4 ή Γ.6.
2) Η δήλωση RSC στοιχείου διαλειτουργικότητας περιλαμβάνει τη σύνοψη των συμπερασμάτων και των προϋποθέσεων της/των έκθεσης/-ων ελέγχου RSC σχετικά με τα αποτελέσματα των επιτυχών ελέγχων RSC (καθορίζονται σε έναν ή περισσότερους τύπους RSC) που ισχύουν ανεξάρτητα από τις συγκεκριμένες παραμέτρους διαμόρφωσης του εποχούμενου στοιχείου διαλειτουργικότητας και μπορούν, επομένως, να χρησιμοποιηθούν σε κάθε εφαρμοστέο επίπεδο εποχούμενου υποσυστήματος CCS.
3) Η δήλωση συμβατότητας στοιχείου διαλειτουργικότητας ραδιοσυστήματος περιλαμβάνει τον κατάλογο των ελέγχων συμβατότητας ραδιοσυστήματος που διενεργήθηκαν για τον τύπο/-ους συμβατότητας ραδιοσυστήματος.
4) Η δήλωση συμβατότητας στοιχείου διαλειτουργικότητας ραδιοσυστήματος περιλαμβάνει την αναφορά στην έκθεση αξιολόγησης του κοινοποιημένου οργανισμού σύμφωνα με την ενότητα 6.2.4.3 (Έλεγχοι συμβατότητας συστήματος ETCS και συστήματος ραδιοεπικοινωνίας για στοιχείο διαλειτουργικότητας).
Η συμβατότητα ραδιοσυστήματος του συγκεκριμένου εποχούμενου υποσυστήματος CCS όσον αφορά έναν ή περισσότερους τύπους συμβατότητας ραδιοσυστήματος καθορίζεται στη δήλωση συμβατότητας ραδιοσυστήματος.
Χρησιμοποιείται το υπόδειγμα που παρέχεται στο προσάρτημα Γ.3 ή Γ.5.
Σε επίπεδο υποσυστήματος, η δήλωση συμβατότητας ραδιοσυστήματος περιλαμβάνει επίσης την περίληψη της έκθεσης ελέγχου και καταδεικνύει την εκπλήρωση των απαιτούμενων ελέγχων συμβατότητας ραδιοσυστήματος (για κάθε τύπο συμβατότητας ραδιοσυστήματος που περιλαμβάνεται στη δήλωση) που δημοσιεύονται στο τεχνικό έγγραφο ESC/RSC του Οργανισμού, επιπλέον των ήδη παρεχόμενων δηλώσεων συμβατότητας στοιχείων διαλειτουργικότητας ραδιοσυστήματος.
Η δήλωση συμβατότητας ραδιοσυστήματος περιλαμβάνει επίσης τον πλήρη κατάλογο των δηλώσεων συμβατότητας στοιχείων διαλειτουργικότητας ραδιοσυστήματος που ελήφθησαν υπόψη για την αξιολόγηση (εάν υπάρχει), τις προϋποθέσεις (εάν υπάρχουν) όσον αφορά τους διαφόρους τύπους συμβατότητας ραδιοσυστήματος και την έκθεση αξιολόγησης του κοινοποιημένου οργανισμού σύμφωνα με την ενότητα 6.3.3.1 (Έλεγχοι συμβατότητας συστημάτων ETCS και ραδιοσυστημάτων).
4.2.17.4.
Απαιτήσεις συμβατότητας ραδιοσυστήματος
Ο διαχειριστής υποδομής είναι υπεύθυνος για τον καθορισμό του τύπου/-ων συμβατότητας ραδιοσυστήματος.
Όλα τα τμήματα του ενωσιακού δικτύου για τα οποία απαιτείται η ίδια δέσμη ελέγχων για την απόδειξη της συμβατότητας ραδιοσυστήματος έχουν τον ίδιο τύπο συμβατότητας ραδιοσυστήματος.
Ο κατάλογος των τύπων συμβατότητας ραδιοσυστήματος δημοσιεύεται και τηρείται από τον Οργανισμό Σιδηροδρόμων της Ευρωπαϊκής Ένωσης στο τεχνικό έγγραφο «Τεχνικό έγγραφο ESC/RSC, TD/011REC1028».
Βλέπε προσάρτημα A, πίνακας A 1, ενότητα 4.2.17 στοιχείο α).
Ο Οργανισμός αξιολογεί τους ελέγχους, εκτός εάν έχουν αξιολογηθεί από κοινοποιημένο οργανισμό, όπως απαιτείται στη σειρά 10 του πίνακα 6.3.
Η αξιολόγηση από τον Οργανισμό πραγματοποιείται εντός 2 μηνών από την παραλαβή τους, εκτός εάν συμφωνηθεί μεγαλύτερη προθεσμία μεταξύ του Οργανισμού και του διαχειριστή υποδομής, η οποία όμως δεν υπερβαίνει συνολικά τους 4 μήνες.
Το τεχνικό έγγραφο θα επικαιροποιείται εντός 10 εργάσιμων ημερών μετά από θετική αξιολόγηση.
Οι τύποι συμβατότητας ραδιοσυστήματος χρησιμοποιούνται μόνο όταν δημοσιεύονται με την ένδειξη «Έγκυρος» στο τεχνικό έγγραφο του Οργανισμού που αναφέρεται ανωτέρω.
Οι διαχειριστές υποδομής, με την υποστήριξη των προμηθευτών RMR για το δίκτυό τους, υποβάλλουν στον Οργανισμό τον ορισμό των αναγκαίων ελέγχων για κάθε τύπο συμβατότητας ραδιοσυστήματος στο δίκτυό τους.
Οι ελάχιστες πληροφορίες που πρέπει να περιλαμβάνονται: 1) Ορισμός κάθε ελέγχου που πρέπει να διενεργηθεί.
2) Κριτήρια επιτυχίας για κάθε έλεγχο.
3) Εάν απαιτείται έλεγχος μόνο για αμαξοστοιχίες που είναι εξοπλισμένες με συγκεκριμένη γραμμή βάσης RMR GSM-R/FRMCS και συγκεκριμένη έκδοση ΤΠΔ.
4) Εάν οι έλεγχοι πρέπει να διενεργηθούν σε εργαστήρια ή σε τροχιά.
Στην περίπτωση τροχιάς, πρέπει να αναφέρεται εάν απαιτείται συγκεκριμένη τοποθεσία.